Almis Grybauskas

Almis Grybauskas (g. 1947 m. kovo 1 d. Gilūšyje, Kaišiadorių raj.) – Lietuvos poetas, vertėjas.

 Biografija 
1972 m. baigė Vilniaus pedagoginį institutą. Dirbo mokytoju Klaipėdoje, vėliau – laikraščių ir žurnalų „Mokslas ir gyvenimas“, „Kinas“ ir kitų redakcijose. 1993 m. vadovavo lietuvių kultūros seminarui Prahos universitete, 1998 m. – T. Masaryko universitete Brno. 2002 m. ir 2003 m. vadovavo čekų k. seminarui Vytauto Didžiojo universitete. Nuo 1979 m. Lietuvos rašytojų sąjungos narys, nuo 1989 m. PEN klubo narys.

 Kūryba 
Poezijos pagrindinės temos – tarybinės aplinkos svetimumas, egzistencijos prasmė. Kūrybai būdinga ekspresionizmo poetika, groteskas, alogizmas. Parašė esė tradicinės ir šiuolaikinės mitologizacijos temomis, straipsnių čekų spaudoje apie T. Venclovą, L. Karsaviną, A. Maceiną ir kitus. Išvertė poezijos ir prozos iš latvių, vokiečių, čekų, slovakų, lenkų, prancūzų kalbų.

 Bibliografija 
 Spalvoti nuotaikų žibintai, eilėraščiai, PK. Vilnius, Vaga, 1976 m.
 Bandymai apkabinti, eilėraščiai. Vilnius, Vaga, 1978 m.
 Atklydimai, eilėraščiai ir epilionai. Vilnius, Vaga, 1983 m.
 Mugė, eilėraščiai. Vilnius, Vaga, 1988 m.
 Apžvalgos spiralė, poezija, 1975 m., 1987 m., Vilnius, Homo liber, 2006 m.
 Žuvys, eilėraščiai. Vilnius, Lietuvos rašytojų sąjungos leidykla, 2007 m.

 Vertimai 
Iš čekų kalbos: 
 Vaclavas Čtvrtekas. Vežiko Šeitročeko keliai, apysaka. Vilnius, Vaga, 1983 m.
 Deizė Mrazkova. Neverk, musmiryte, pasakos. Vilnius, Vyturys, 1986 m., Kaunas, Šviesa, 2005 m.
 Milanas Danielas. Gyvenimas ir mirtis pasaulio viršūnėse. Vilnius, Vyturys, 1987 m.
 Milanas Kundera. Nepakeliama būties lengvybė, romanas. Vilnius, Amžius, 1993 m.
 Milošas Macourekas. Du šimtai senelių, pasakos. Vilnius, Vyturys, 1994 m.
 Vaclavas Havelas. Kas žmogaus galioje, meninė publicistika. Vilnius, Vaga, 1994 m.
 Milanas Kundera. Nemirtingumas, romanas. Vilnius, Tyto alba, 1997 m.
 Vaclavas Havelas. Vilties erdvė, Čekijos Respublikos prezidento Václavo Havelo kalbų ir straipsnių rinkinys. Vilnius, Lietuvos ir Čekijos draugija, 1997 m.
 Jaroslavas Hašekas. Šauniojo kareivio Šveiko nuotykiai pasauliniame kare. Vilnius, Tyto alba, 2000 m.
 Milanas Kundera. Atsisveikinimo valsas, romanas. Vilnius, Tyto alba, 2001 m.
 Milanas Kundera. Juokingos meilės, apsakymai. Vilnius, Tyto alba, 2001 m.
 Milanas Kundera. Pokštas, romanas. Vilnius, Tyto alba, 2002 m.
 Janas Patočka. Eretiški esė apie istorijos filosofiją. Vilnius, Regnum fondas, 2002 m.
 Patrikas Ourednikas. Europeana, trumpa dvidešimto amžiaus istorija. Vilnius, Apostrofa, 2004 m.

Iš lenkų kalbos:
 Česlovas Milošas. Pavergtas protas. Vilnius, Lietuvos rašytojų sąjungos leidykla, 1995 m.
 Česlovas Milošas. Ulro žemė. Vilnius, Baltos lankos, 1996 m.
 Česlovas Milošas. Pameistrys, poema. Vilnius, Baltos lankos, 2002 m.

Iš slovakų kalbos:
 Jozefas Ciger Hronskis. Drąsusis zuikutis, pasaka. Vilnius, Vaga, 1983 m.
 Miroslavas Valekas. Nerimas, eilėraščiai. Vilnius, Vaga, 1983 m.

Iš ukrainiečių kalbos: 
 Platonas Voronka. Snieguolės. Vilnius, Vaga, 1982 m.

Iš vokiečių kalbos:
 Gustavas Meirinkas. Golemas, romanas. Vilnius, Tyto alba, 2005 m.

 Įvertinimas 
 2000 m. – PEN klubo diplomas už geriausią metų vertimą į lietuvių kalbą – J. Hašeko „Šveikas“.
 2007 m. – Vilniaus mero prizas už poeziją apie Vilnių – už eilėraščių rinktinę „Apžvalgos spiralė“.
 2007 m. – Jotvingių premija už eilėraščių knygą „Apžvalgos spiralė“.Almis Grybauskas. Rašytojai 
 2018 m. – „Poezijos pavasario“ laureatas (už rinktinę „Toli blizga“).

 Šaltiniai 

Kategorija:Lietuvos poetai
Kategorija:Lietuvos vertėjai
Kategorija:Lietuvių PEN centro nariai